./data/phi0914/phi00139/phi0914.phi00139.perseus-lat1.xml
Titus Livius (Livy)
Flaminius consul, cum Friniatibus Liguribus in agro  eorum pluribus proeliis secundis factis, in deditionem gentem accepit             et arma ademit  ea quia non sincera fide       tradebant, cum castigarentur, relictis vicis in montem Auginum profugerunt        confestim secutus est consul   ceterum effusi       rursus, et pars maxima inermes, per invia et rupes deruptas praecipitantes       fugerunt, qua sequi hostis non posset  ita trans Apenninum abierunt  qui castris       se tenuerant, circumsessi et expugnati sunt         inde trans Apenninum ductae legiones  ibi montis, quem ceperant, altitudine       paulisper se tutati, mox in deditionem concesserunt  tum conquisita cum       intentiore cura arma et omnia adempta         translatum deinde ad Apuanos Ligures bellum, qui in agrum Pisanum Bononiensemque       ita incursaverant, ut coli non posset   his       quoque perdomitis consul pacem dedit finitimis  et quia a bello quieta ut esset       provincia effecerat, ne in otio militem haberet, viam a Bononia perduxit       Arretium  M Aemilius alter consul agros Ligurum vicosque, qui in campis aut vallibus       erant, ipsis montes duos Ballistam Suismontiumque tenentibus, deussit       depopulatusque est   deinde eos, qui in montibus erant,       adortus primo levibus proeliis fatigavit, postremo coactos in aciem descendere       iusto  proelio devicit, in quo et aedem Dianae vovit   subactis cis Apenninum omnibus tum transmontanos adortus—in his et       Friniates Ligures erant, quos non adierat C Flaminius —omnes Aemilius subegit armaque ademit et de montibus in campos       multitudinem deduxit   pacatis Liguribus       exercitum in agrum Gallicum duxit, viamque a Placentia, ut Flaminiae       committeret, Ariminum perduxit   proelio       ultimo, quo cum Liguribus signis conlatis conflixit, aedem Iunoni reginae vovit        haec in Liguribus eo anno gesta